open-index/open-wikipedia-markdown huggingface dataset:
Տամ Խոսրով

**Տամ Խոսրով** (), պարսիկ զորավար Սասանյան Պարսկաստանում, Հայոց մարզպան (577-579), ակտիվ մասնակցել է 6-րդ դարի վերջի հռոմեա-պարսկական պատերազմներին։ Ինչպես ցույց է տալիս նրա պատվավոր անունը, նա պարսիկների շրջանում մեծ հարգանք վայելող անձնավորություն էր և Սասանյան Խոսրով Ա (531-579) թագավորի գլխավոր զորավարներից։

## Կենսագրություն
Տամ Խոսրովը առաջին անգամ հայտնվում է 575 թվականի սկզբին։ 574 թվականին կնքվեց մեկամյա զինադադար՝ վերջ տալով Սասանյան Պարսկաստանի և Բյուզանդիայի միջև 572 թվականից շարունակվող պատերազմին, մինչդեռ բանակցություններ էին ընթանում ավելի երկար զինադադարի համար։ Մինչ պարսիկները պնդում էին հնգամյա զինադադարի մասին, հռոմեական էմիսարները հրաժարվում էին ընդունել այն և պնդում էին երեք տարի տևողությունը։ Բյուզանդացիների վրա ճնշում գործադրելու համար պարսիկ զորավար Մահբոդը հրամայեց Տամ Խոսրովին հարձակում սկսել։ Տամ Խոսրովը գլխավորեց մի մեծ արշավանք, որը թալանեց Հյուսիսային Միջագետքի Դարայի շրջակայքը: Դրանից անմիջապես հետո եռամյա զինադադար կնքվեց բյուզանդացիների կողմից տարեկան 30,000 ոսկի սոլիդուս վճարելու դիմաց։

577 թվականի աշնանը Տամ Խոսրով զորավարն օգտվելով բյուզանդացիների անհոգությունից, և նրանց կեղեքումների պատճառով հայերի շրջանում ծագած դժգոհություններից, 30 հազարանոց զորքով մտնում է Հայաստան և հանկարծակի հարձակվում Հուստինիանոսի 120 հազարանոց բանակի վրա ու խուճապի մատնում։ Երկու ճակատամարտերում՝ Բասենում և Բագրևանդում բյուզանդական բանակը ծանր պարտություն է կրում։ Հայկական մարզպանությունը նորից գրավում են պարսիկները։ Երբ Տամ Խոսրովը խոստանում է Հայաստանում ատրուշան չկառուցել, պարսիկներին դիմադրող 20 հազարանոց բանակով հայկական մարզը դուրս է գալիս Բյուզանդիայի գերիշխանությունից և ենթարկվում Պարսկաստանին։

## Ծանոթագրություններ

## Աղբյուրներ

Կատեգորիա:6-րդ դարի պարսիկներ
Կատեգորիա:Հայոց մարզպաններ
Kérastase

**Kérastase,** գլխամաշկի և մազերի խնամքի պրոֆեսիոնալ կոսմետիկ ապրանքանիշ, որը պատկանում է L'Oréal ընկերությանը:

*Kérastase* ապրանքանիշի պատմությունը սկսվել է 1964 թվականին, երբ L'Oreal ընկերության նախագահ Ֆրանսուա Դալը որոշում է կայացրել ստեղծել գլխի և մազերի խնամքի լյուքս դասի պրոֆեսիոնալ կոսմետիկ բրենդ: Kérastase-ն, որն իր տեսականում չունի ներկանյութեր և մազերի քիմիական գանգրացման միջոցներ, հատուկ տեղ ունի գեղեցկության սրահներում: Բացի այդ, 1960-ականների սկզբին գլխի և մազերի վերականգնման հրատապ անհրաժեշտություն կար:

1959 թվականին Էկրան է բարձրացել «Բաբետան գնում է պատերազմ» ֆիլմը, որի գլխավոր դերում խաղում էր Բրիջիտ Բարդոն։ Մեծ էկրաններին ֆիլմի ցուցադրությունից հետո ամբողջ աշխարհում վարսավիրանոցներն ու գեղեցկության սրահները լեփ-լեցուն էին աղջիկներով և կանանցով, որոնք ցանկանում էին ստանալ «Բաբետ» սանրվածքը, որը ստեղծել էր վարսահարդար Ժակ Դեսանժը: Այնուամենայնիվ, սանրվածքը ստանալու համար պահանջում էր խիտ սանրվածք և մեծ քանակությամբ լաք, ինչը հանգեցնում էր գլխամաշկի և մազերի աստիճանական վնասվածքների:

1960-ականների վարսահարդարման մեկ այլ միտում, որը նպաստել է *Kérastase*-ի հաջողությանը համաշխարհային շուկայում, մազերի բաց երանգ ունենալու ցանկությունն էր: Պլատինե գանգուրների նորաձևությունը դրվել է դեռևս 40-ականներին Մերիլին Մոնրոյի կողմից և Կատրին Դենյովի աջակցությամբ, բայց հաճախ առաջին պրոցեդուրայից հետո մազերը դառնում էին չոր և փխրուն, ձեռք էին բերում ոչ էսթետիկ տեսք, հայտնվում էր թեփ և կարմրություն գլխի վրա:

Այսպիսով, խնամքի կարիքը արագորեն աճեց, և արդեն 1960-ականների սկզբին ի հայտ է եկել հարթ և փայլուն մազերի նորաձևություն: Բարձր տեխնոլոգիական սանրվածքների և բաբետների հետ մեկտեղ հայտնվել են սանրվածքների և ոճավորման նոր տեխնիկա։ Վարսահարդար Վիդալ Սասունի շնորհիվ ծնվել է դասական սանրվածքների նորաձեւությունը՝ կատարյալ ձևի և գծերի համար, որոնք խթանում էին մազերի բնական գեղեցկությունն ու կառուցվածքը:

2013 թվականին *Couture Styling*-ի գովազդի համար հրավիրվել է Քեյթ Մոսը։ Այս գովազդային արշավում թոփ մոդելը ներկայացել է 60-ականների դիվա Բրիջիտ Բարդոյի կերպարով:

2014 թվականին Մարիինյան թատրոնի պրիմա-բալերինա Դիանա Վիշնևան ներկայացրել է *Kérastase Discipline* գամման:

## Ծանոթագրություններ

## Արտաքին հղումներ
* Сайт Kérastase 

Կատեգորիա:1964 հիմնադրումներ Ֆրանսիայում
Կատեգորիա:Կոսմետիկա
Կատեգորիա:Ֆրանսիայի ընկերություններ
Rimmel

**«Rimmel»** կամ **«Rimmel London»**, բրիտանական գեղեցկության ապրանքանիշ, որն այժմ պատկանում է *Coty*-ին: Ապրանքանիշը Էժեն Ռիմելը հիմնադրել է որպես օծանելիքի գործարան 1834 թվականին Լոնդոնի Ռիժենթ սթրիթում: Բացահայտումից հետո մեկ տարվա ընթացքում Էժեն Ռիմելը սկսել է մշակել բազմաթիվ գեղեցկության ապրանքներ, ներառյալ ամենահայտնի թարթչաներկը:

Ապրանքանիշը հայտնի է կոսմետիկա արտադրողների աշխարհում:

## Մարքեթինգ
Ապրանքանիշի կարգախոսն է «Live The London Look» (Լոնդոնի ոճ): Ապրանքանիշի դեմքը տարբեր ժամանակներում եղել են Քեյթ Մոսը, Սոֆի Էլիս Բեքսթորը, Լիլի Քոուլը, Այումի Համասակին և Հոլի Ուիլոբին, Ջերի Հոլը, Ջորջիա Մեյ Ջագերը, Կոկո Ռոշան:

Ռոշայի հետ առաջին գովազդային արշավի թողարկումից մի քանի օր անց ապրանքանիշը հայտարարել է, որ պայմանագիր է կնքվել նաև *Zooey Deschanel*-ի, Solange Knowles-ի և *Alejandra Ramos Muñoz*-ի հետ, որոնք կօգնեն ապրանքանիշին մուտք գործել համաշխարհային շուկա: 2013 թվականի սեպտեմբերին *Rimmel-*ը հայտարարել է դիմահարդարման գիծ ստեղծելու համար բրիտանացի երգչուհի Ռիտա Օրայի հետ համագործակցության մասին: 2016 թվականի ապրիլին բրենդի դեմքը դարձել է Կարա Դելևինը:

Մոսի և Ջագերի մասնակցությամբ գովազդն արգելվել է բրիտանական ամսագրերում և հեռուստատեսությունում այն բանից հետո, երբ գովազդային ստանդարտների մարմինը այն կեղծ է համարել, քանի որ գովազդում օգտագործվել են կեղծ թարթիչներ:

*Rimmel*-ի կոսմետիկան հասանելի է այնպիսի երկրներում, ինչպիսիք են Ավստրալիան, Ավստրիան, Արգենտինան, Բահրեյն, Բելառուսը, Բելգիան, Բուլղարիան, Հունգարիան, Գերմանիան, Դանիան, Իսրայելը, Հնդկաստանը, Ինդոնեզիան, Իռլանդիան, Իսպանիան, Իտալիան, Կանադան, Կատարը, Չինաստանը, Լատվիան, Լիտվան, Մալթան, Մեքսիկան, Նիդերլանդները, Նորվեգիան, Լեհաստանը, Պորտուգալիան, Ռումինիան, Ռուսաստանը, Սաուդյան Արաբիան, Սլովակիան, Միացյալ Թագավորությունը, Ուկրաինան, Թուրքիան, Ֆինլանդիան, Ֆրանսիան, Խորվաթիան, Չեխիան, Հարավային Աֆրիկան, Էստոնիան և Ճապոնիան:

## Ծանոթագրություններ

## Արտաքին հղումներ
* 

Կատեգորիա:1834 հիմնադրումներ
Կատեգորիա:Կոսմետիկա
Կատեգորիա:Միացյալ Թագավորության ընկերություններ
Անդարունի

**Անդարունի** (- *ներսում*), եզրույթ, որն օգտագործվում է իրանական ճարտարապետության մեջ և վերաբերում է տան ներսում գտնվող սրահներին։ Օտար մարդկանց հյուրընկալում են մի սենյակում, որը կոչվում է «բիրունի»:

Տան բակը (սովորաբար գտնվում էր թալարում (), որն իրանական ճարտարապետության գավթի կամ սրահի տեսակ է) որպես կանոն տեղակայված էր անդարունիում։
Իրանական տները հիմնականում ունեին երկու բակ։ Առաջին բակի շուրջը կամարներով զարդարված սենյակներ էին, որոնք ծառայում էին որպես հյուրեր ընդունելու սրահներ։ Նախկինում ներքին բակերի կառուցման ժամանակ հաշվի է առնվել տապից պաշտպանվելու, միաժամանակ արևի լույսն օգտագործելու հանգամանքը։ Գավիթը կառուցված էր ուղղանկյուն կամ քառակուսի ձևով՝ կենտրոնում քարե փոքրիկ լողավազանով։ Լողավազանի շուրջը աճում էին տարատեսակ ծառեր և ծաղիկներ՝ ապահովելով լրացուցիչ ստվեր։

Երկրորդ բակ մտնելու իրավունք ունեին կանայք, «մահրամ» կատեգորիայի տղամարդիկ ( — *արգելված, հարեմ մուտք ունեցող, ազգական*, Իսլամի օրենքում՝ մերձավոր ազգական, ում հետ կինն իրավունք չունի ամուսնանալու իրենց ազգակցական կապի պատճառով, բայց իրավունք ունի նրա հետ մենակ մնալ և ճանապարհորդել)  և անչափահաս տղաները, ուստի բնակիչների շարժը թաքնված էր հետաքրքրասեր օտար աչքերից։ Ամռանը բակում ծառերի ստվերում թախտեր էին դնում, որպեսզի մարդիկ հանգստանան։

Մուսուլմանական տան իգական կեսի անվանումը լիովին արդարացնում է «ներքին», «ներսի» ստուգաբանությունը: Հաճախ անդարունիի մուտքի դեր էին կատարում հաստ վարագույրները, երբեմն այնտեղ նաև պահակներ էին նշանակվում։ «Կանանց բակի» սահմանները խախտելը հյուրի համար մեծ մեղք էր համարվում, տղամարդկանցից այստեղ կարող էին մուտք գործել միայն ամենամոտ հարազատները։ Վարագույրները փակ են մնացել նույնսիկ բժշկի համար, ով ստիպված էր բուժել հիվանդին առանց նրան մոտ գնալու հնարավորության։ Բակը շրջապատված էր բնակելի և աշխատանքային տարածքներով, սրահներով ու պահեստներով։ Կանայք աշխատանքային օրերն ու տոներն անցկացնում էին անդարունիում՝ միայն այնտեղ իրենց թույլ տալով հանել չադրան։ Երբեմն հարուստ տները հյուրընկալում էին երաժիշտների, իսկ կանայք կարող էին զվարճանալ՝ պարելով անդարունիի ներսում, որի ներքին հարդարանքն ավելի պայծառ ու ճոխ էր, քան տան «արական հատվածը»։ Կին հյուրին այստեղ դիմավորում էին մետաքսե բարձերով և փափուկ հողաթափերով։

## Ծանոթագրություններ

## Աղբյուրներ
* *Farhang-i Vazhe- Haaye- Memari-i Sonnati-i Iran* (Dictionary of terms in Traditional Iranian Architecture). Fallahfar, S. 2000. Tehran. ISBN 964-350-316-X
* Nabizadeh, Sima; Uraz, Türkan Ulusu. *[http://jfa.arch.metu.edu.tr/archive/0258-5316/articles/metujfa2017108.pdf The Modern Woman Vis-À-Vis The Modern House: The Hallmarks Of Modern Nationhood Through The 1920s-1940s Iran] *. June 2017. METU Journal of the Faculty of Architecture 34(1). DOI:10.4305/METU.JFA.2017.1.8

## Արտաքին հղումներ
ANDARUN, Encyclopædia Iranica

Կատեգորիա:Իրանական ճարտարապետություն
Կատեգորիա:Իրանական մշակույթ
Մոհամմադ Հասան Միրզա

**Մոհամմադ Հասան Միրզա Ղաջար** (, ), Իրանի վերջին ղաջար շահ Ահմադ Շահ Ղաջարի կրտսեր եղբայրը և Ղաջարների դինաստիայի նախկին թագաժառանգը: Շուտով այն բանից հետո, երբ Ռեզա շահը գահընկեց է արել Ղաջարների դինաստիան և 1925 թվականին նշանակվեց Իրանի շահ, Մոհամմադ Հասանն ու նրա ընտանիքը մշտական աքսորվել են Անգլիա: 1930 թվականին իրեն հռչակել է թագի օրինական ժառանգորդ՝ որպես գահի հավակնորդ։ մահացել է 1943 թվականի հունվարի 7-ին Անգլիայի Մեյդենհեդ քաղաքում և թաղվել Իրաքի Քարբալա քաղաքում:

## Լարվածություն Ահմադ Շահ Քաջարի հետ
աջից|մինի|184x184փքս|Մոհամմադ Հասան Միրզան, Ահմադ Շահ Ղաջարին և Ռեզա Խան Փահլավին։
Նույնիսկ Ռեզա Շահի կողմից իր եղբոր՝ Ահմադ Շահ Քաջարի գահընկեցումից առաջ նա դեռևս անհետևանք գործիչ էր Իրանի քաղաքականության մեջ։ 1921 թվականի մարտի սկզբին Մոհամմադ Հասան Միրզան դիմեց բրիտանական պատվիրակությանը` առաջարկելով փոխարինել իր եղբորը` այդ ժամանակվա Իրանի թագավորին։ Բաղդադում Գերագույն հանձնակատարի գրասենյակը Հերման Նորմանին հեռագրով տեղեկացրել է, որ Զիաեդդին Թաբաթաբային հայտնել է իրենց, որ Մոհամմադ Հասան Միրզան «շատ դժգոհ է շահից և վախենում է բոլշևիկներից Պարսկաստանի անվտանգության համար...», և որ « նա [Մուհամմադ Հասան Միրզան] պատրաստ է նոր կառավարություն ձևավորել, քանի որ շահին անօգուտ է համարում…»։ Մոհամմադ Հասան Միրզայի առաջարկներն անտեսվեցին, բացառությամբ Փերսի Քոքսի, որը Իրանում Բրիտանիայի նախկին կցորդն էր։ Հերման Նորմանը, որը եղել է բրիտանացի դիվանագետն Իրանում, կարծում էր, որ Ահմադ Շահ Քաջարի գահընկեց անելը իր եղբոր կողմից մարտավարական սխալ էր, որը կարող էր մասնատել Պարսկաստանը. *«[Ինձ արգելված է] խրախուսել ցանկացած շարժում, որն իր նպատակն է գահընկեց անել Նորին Մեծության: Նաև իմ պարտքն է ամեն ինչ անել Պարսկաստանի միասնությունը պահպանելու համար»*։

## Պարգևներ
* Պարսկական կայսրություն 
** Առյուծ և արևի շքանշանի 1-ին աստիճանի անդամ
** Պարսկաստանի թագի շքանշանի 1-ին աստիճանի անդամ
* Եգիպտոսի Թագավորություն՝ Մուհամմադ Ալիի շքանշանի Մեծ Կորդոն, (1921 թվական)
* Մոնակո՝ Սուրբ Չարլզի շքանշանի Մեծ Խաչ, (1915 թվականի հունվարի 14)

## Սերունդ
* Արքայազն Սոլթան Հոսեյն Միրզա (1916 թվականի օգոստոսի 25, Թավրիզ - 1986 թվական, Կանադա )
* Արքայադուստր Շիրին (1938 թվականի մայիսի 28, Թեհրան - 2022 թվականի դեկտեմբերի 28, Նոր Զելանդիա)
* Արքայազն Սոլթան Համիդ Միրզա (1918 թվականի ապրիլի 23, Թավրիզ - 1988 թվականի մայիսի 5, Լոնդոն)
* Արքայազն Ռոկն ալ-Դին Միրզա (1923 թվական, Թեհրան - 1996 թվական, Կանադա )
* Արքայադուստր Շմաս Աղդասը (1919 թվական, Թեհրան - 1991 թվական, Փարիզ)
* Արքայադուստր Գիտի Աֆրուզ (1922 թվական, Թեհրան - 2022 թվական, Նյու Յորք)

## Կառավարության պաշտոններ զբաղեցրած
* Ադրբեջանի գեներալ-նահանգապետ (1918 թվական)

## Ծանոթագրություններ

## Արտաքին հղումներ
Իմամզադե Ահմադ

**Իմամզադե Ահմադ** (), Իմամզադե է Իրանի Սպահան քաղաքում։ Իմամզադեն բաղկացած է դամբարանից, որից հյուսիս և արևմուտք գտնվում են երկու այվան. գերեզմանը նայում է ընդարձակ բակի, որտեղ թաղված են մի քանի հայտնի մարդիկ, ինչպիսիք են Ամիր Քաբիրի դուստրը և Նասր ալ-Դին Շահի քույրն ու կինը: Ինքը՝ իմամզադեն, հավանաբար եղել է սուլթան Ալի մուհամմադ ալ-Բաքրի որդին, որը թաղված է Մաշհադ-է Արդեհալում:

Կառույցի ամենահին մասը սպիտակ քարի մի կտոր է, որի երկարությունը 3 մ է (9,8 ֆուտ): Քարը դրված է ծառուղուն նայող փայտյա ցանցապատ պատուհանի տակ։ Ասում են, որ դա Սոմնաթի քարաբեկոր է։ Սոմնաթ քարի մասին Ջաբերի Անսարին Սպահանի և Ռեյի պատմության մեջ գրել է հետևյալը.

Իմամզադե Ահմադը կառուցվել է սելջուկյան դարաշրջանում, սակայն ներկայիս կառույցը պատկանում է Սեֆյան դարաշրջանին։ Դամբարանի առաստաղը ծածկված է մուղարնասի ձևավոումներով։ Գերեզմանի շուրջը ոսկե նաստալիկք գրով բանաստեղծություն է, որտեղ Մաշուդ Միրզա Զելլ-է Սուլթանը հիշատակել է իր կողմից այս կառույցի վերանորոգման և բարեկարգման մասին։
Ի տարբերություն իմամզադեի գերեզմանի մի քանի զարդերի, Ամիր Քաբիրի դստեր և Նասեր ալ-Դին Շահ Քաջարի քրոջ ու կնոջ դամբարանը ամբողջությամբ զարդարված է ստուկկոյով, գեղանկարչությամբ և հայելային ձևավորումով։

## Ծանոթագրություններ

## Աղբյուրներ
* History of Iran: Ghaznevid Dynasty
* Rewriting history and Mahmud of Ghazni

## Արտաքին հղումներ
Imamzadeh Ahmad *dbpedia.org*

Կատեգորիա:Դամբարաններ
Կատեգորիա:Իրանական ճարտարապետություն
Կատեգորիա:Իրանի շենքեր և կառույցներ
Ժորդի Բարա

**Ժորդի Բարա Կաբելո** (, ), անդորրացի ֆուտբոլիստ, պաշտպան: Անդորրայի ազգային հավաքականի կազմում անցկացրել է 3 հանդիպում։

## Կենսագրություն
### Ակումբային կարիերա
1997-1999 թվականը եղել է Անդորրա լա Վելյայի «Անդորրա» ակումբի խաղացող, որը հանդես է եկել Իսպանիայի ցածր դիվիզիոններում։ 1997/98 մրցաշրջանում թիմի կազմում անցկացրել է 13 խաղ: Այնուհետև գտնվում էր «Կոնստելլասիո Էսպորտիվա» ճամբարում: Անդորրայի գավաթի եզրափակչում աչքի է ընկել առաջին գոլով, իսկ նրա թիմը 6:0 հաշվով հաղթել է «Էնկամպին»: Անդորրայի առաջնությունում «Կոնստել Լացիո Էսպորտիվան» նույնպես հաղթանակ է տոնել, ինչը թիմին թույլ է տվել խաղալ եվրագավաթներում: ՈՒԵՖԱ-ի գավաթի նախնական փուլում 1 խաղ է անցկացրել իսպանական «Ռայո Վալեկանոյի» դեմ: Երկու հանդիպումների արդյունքում անդորրացիները պարտվել են 0:16 հաշվով:

2009 թվականին տեղափոխվել է «Լուսիտանս», որտեղ խաղացել է մրցաշրջանի ընթացքում: 2011 թվականին եղել է «Ունիո Էսպորտիվա Սանտա Կոլոմայի» խաղացող:2012/13 մրցաշրջանում խաղացել է «Ժենլայում» և «Էնգորդանում»:

2014 թվականին եղել է «Օրդինո» թիմի կազմում։ 2014 թվականի ամռանը դարձել է «Սան Ժուլիա» ակումբի խաղացող: Եվրոպա լիգայի 2014/15 մրցաշրջանի որակավորման առաջին փուլում «Չուկարիչկայի» դեմ անցկացրել է 1 խաղ: Երկու խաղերի արդյունքում սերբական ակումբը հաղթել է (0:4): 2014/15 մրցաշրջանում առաջնությունում խփել է 3 գոլ:

2016 թվականի ամռանը դարձել է «Էնկամի» խաղացող։

### Կարիերա հավաքականում
1998 թվականին Անդորրայի ազգային հավաքականի գլխավոր մարզիչ Մանոել Միլուիրը ժորդիին հրավիրել է գաճաճ պետության թիմի ճամբար, որը համաշխարհային ֆուտբոլի հետնապահներից է: Այն ժամանակ 20 տարեկան էր։ 1998 թվականի հունիսի 26-ին Անդորրայի կազմում նորամուտն է նշել պատմության մեջ իր երրորդ խաղում Լատվիայի դեմ ընկերական խաղում (0:2)՝ խաղադաշտ դուրս գալով հանդիպման վերջում Խեսուս Լուսենդոյի փոխարեն: Հաջորդ խաղն անցկացրել է Լիտվայի դեմ (0:4): Ազգային հավաքականի կազմում վերջին՝ երրորդ խաղն անցկացրել է 1999 թվականի մարտի 3-ին Ֆարերյան կղզիների դեմ (0:0):

## Նվաճումներ
* Անդորրայի չեմպիոն (1)՝ 1999/00
* Անդորրայի գավաթի գավաթակիր (2)՝ 2000, 2015

## Ծանոթագրություններ

Կատեգորիա:Անդորրա ՖԱ-ի ֆուտբոլիստներ
Կատեգորիա:Անդորրայի հավաքականի ֆուտբոլիստներ
Կատեգորիա:Անդորրացի ֆուտբոլիստներ
Կատեգորիա:Ունիո Էսպորտիվա Սանտա Կոլոմա ՖԱ-ի ֆուտբոլիստներ
Ալեքս Վիլյագրասա

**Ալեքս Վիլյագրասա (Վիլյագրազա) Նոգերա** (, ), անդորրացի ֆուտբոլիստ, կիսապաշտպան: Խաղացել է Անդորրայի մինչև 17 և մինչև 19 տարեկանների հավաքականներում, ինչպես նաև մինչև 21 տարեկանների հավաքականում:

## Կենսագրություն
### Ակումբային կարիերա
Ալեքսը «Անդորրա» թիմի սան է: 2014/15 մրցաշրջանում նորամուտն է նշել հիմնական թիմի կազմում՝ երկու խաղ խաղալով «Անդորրայի» կազմում։ Կատալոնիայի Սեգոնայի արդյունքներով թիմը գրավել է առաջին տեղը: 2015/16 մրցաշրջանում անցկացրել է տասնվեց խաղ «Անդորրայի» պատանեկան թիմում: Կատալոնիայի առաջնության շրջանակներում թիմի հիմնական կազմում անցկացրել է ընդամենը երեք խաղ:

2016 թվականի ամռանը Վիլյագրասանը թիմակից Վիկտոր Սիլվերիոյի հետ, որը Անդորրայի առաջնությունից էր, դարձել է «Սանտա Կոլոմայի» խաղացող: 2016 թվականի սեպտեմբերին մասնակցել է Անդորրայի Սուպերգավաթի խաղին, այն ժամանակ «Ունիո Էսպորտիվա Սանտա Կոլոման» նվազագույն հաշվով հաղթել է «Սանտա Կոլոմային» (0:1): 2016 թվականի սեպտեմբերի 18-ին «Էնկամի» դեմ խաղում (0:1) նորամուտն է նշել Անդորրայի ֆուտբոլի առաջնությունում:

### Կարիերա հավաքականում
Խաղացել է Անդորրայի մինչև 17 տարեկանների հավաքականում և նրա կազմում անցկացրել է 6 հանդիպում: Մինչև 19 տարեկանների հավաքականի կազմում մասնակցել է նաև 6 խաղի: 2014 թվականին սկսել է հրավիրվել Անդորրայի մինչև 21 տարեկանների հավաքական: Թիմի կազմում Եվրոպայի 2017 թվականի առաջնության որակավորման փուլի շրջանակներում անցկացրել է 8 խաղ: 2015 թվականի հունիսի 16-ին մասնակցել է Լիտվայի դեմ խաղին (1:0): Այս հանդիպումը ավարտվել է Անդորրայի երիտասարդական հավաքականի պատմության մեջ առաջին հաղթանակով:

2017 թվականի մարտին Անդորրայի ազգային հավաքականի գլխավոր մարզիչ Կոլդոն առաջին անգամ Ալեքսին հրավիրել էր թիմի ճամբար՝ մասնակցելու Ֆարերյան կղզիների դեմ  ՖԻՖԱ Աշխարհի առաջնություն 2018 որակավորման փուլի խաղին:

## Նվաճումներ
* Անդորրայի չեմպիոն (1)՝ 2016/17

## Ծանոթագրություններ

## Արտաքին հղումներ
* 
* 
* 
* 

Կատեգորիա:Անդորրա ՖԱ-ի ֆուտբոլիստներ
Կատեգորիա:Անդորրացի ֆուտբոլիստներ
Ժուակիմ Բեսորա

**Ժուակիմ Սալվատ Բեսորա** (, ), անդորրացի ֆուտբոլիստ, հարձակվող: Անդորրայի ազգային հավաքականի կազմում անցկացրել է մեկ խաղ։

2014 թվականին խաղացել է «Էնկամ» մինի-ֆուտբոլային ակումբում և Անդորրայի մինի-ֆուտբոլի ազգային հավաքականում։

## Կենսագրություն
### Ակումբային կարիերա
2010 թվականին սկսել է խաղալ «Սան Ժուլիայի» կազմում, որը հանդես էր գալիս Անդորրայի առաջնությունում։ 2010 թվականի հուլիսին մասնակցել է Եվրոպա Լիգայի երկրորդ տուրի երկու հանդիպման ֆիննական «Մյուպ-47-ի» դեմ։ Անդորրացիները պարտվել են ընդհանուր հաշվով (8:0): 2010 թվականի սեպտեմբերին Անդորրայի Սուպերգավաթի խաղում 11 մետրանոց հարվածով գրավել է «Սանտա Կոլոմայի» դարպասը և օգնել թիմին հաղթել հանդիպմանը (3:2): Անդորրայի 2010/11 առաջնությունում «Սան Ժուլիան» նվաճել է արծաթե մեդալներ, իսկ գավաթում դարձել է հաղթող: Մրցաշարի եզրափակչում երկու գոլ է խփել «Ունիո Էսպորտիվա Սանտա Կոլոմայի» դարպասը: 2011 թվականի հուլիսին մասնակցել է «Բնեյ Յեհուդա» ակումբի դեմ Եվրոպա լիգայի որակավորման երկրորդ փուլի երկու խաղի։ Երկու հանդիպումների արդյունքում իսրայելցիները հաղթել են 4:0 հաշվով:

2012 թվականի ամռանը տեղափոխվել է «Ունիո Էսպորտիվա Սանտա Կոլոմա»։ Մասնակցել է հոլանդական «Տվենտեի» դեմ (6:0) Եվրոպայի լիգայի որակավորման առաջին փուլի մեկ հանդիպման: 2012/13 մրցաշրջանում թիմը դարձել է առաջնության բրոնզե մեդալակիր և գաճաճ պետության գավաթակիր: Հաջորդ՝ 2013/14 մրցաշրջանում, ակումբը դարձել է Անդորրայի առաջնության արծաթե մեդալակիր: 2014 թվականի հուլիսին մասնակցել է Սկոպյեի «Մետալուրգի» դեմ Եվրոպայի լիգայի որակավորման առաջին փուլի երկու հանդիպումներին։ Երկու հանդիպումների արդյունքում մակեդոնացիները հաղթել են 5:0 հաշվով:

2014 թվականին հանդես է եկել «Էնկամ» մինի-ֆուտբոլային ակումբում, մասնակցել է ՈՒԵՖԱ-ի 2014/15 գավաթի խաղարկությանը: «Էնկամի» կազմում խաղացել է նաև Անդորրայի ֆուտբոլի առաջնությունում։ 2015 թվականին եղել է Էսկալդեսի «Ինտերի» խաղացող:

### Կարիերա հավաքականում
2011 թվականին Անդորրայի ազգային հավաքականի գլխավոր մարզիչ Կոլդոն ժուակիմ Բեսորին հրավիրել է գաճաճ պետության թիմի ճամբար, որը համաշխարհային ֆուտբոլի հետնապահներից է: Այն ժամանակ 31 տարեկան էր։ 2011 թվականի հունիսի 4-ին Անդորրայի կազմում նորամուտն է նշել Սլովակիայի դեմ Եվրոպայի 2012 թվականի առաջնության ընտրական խաղում (1:0), 86-րդ րոպեին դուրս է եկել թիմի ավագ Մանել Ժիմենեսի փոխարեն: Այս խաղը Ժուակիմի կարիերայում մնացել է միակը ազգային հավաքականի կազմում։

2014 թվականին խաղացել է Անդորրայի մինի-ֆուտբոլի հավաքականում, մասնակցել է Եվրոպայի 2016 թվականի առաջնության որակավորման փուլին:

## Նվաճումներ
* Անդորրայի առաջնության արծաթե մեդալակիր (2)՝ 2010/11, 2013/14
* Անդորրայի առաջնության բրոնզե մեդալակիր (1)՝ 2012/13
* Անդորրայի գավաթի գավաթակիր (2)՝ 2011, 2013

## Ծանոթագրություններ

## Արտաքին հղումներ
* 
* 
* 

 
Կատեգորիա:Անդորրայի հավաքականի ֆուտբոլիստներ
Կատեգորիա:Անդորրացի ֆուտբոլիստներ
Կատեգորիա:Ունիո Էսպորտիվա Սանտա Կոլոմա ՖԱ-ի ֆուտբոլիստներ
Կատեգորիա:Ֆուտբոլի հարձակվողներ
Ռանա Ազադիվար

**Ռանա Ազադիվար** (. ), իրանցի դերասանուհի: Լայն ճանաչում է ձեռք բերել առաջին հերթին «Մողեսը» կատակերգությունում (2004) Ֆաեզեի դերի տպավորիչ կատարման շնորհիվ: Նրա համբավը՝ որպես լավ դերասանուհու, ավելի է տարածվել ու ամրապնդվել լայնորեն սփռված «Մահացու վերք» հեռուստասերիալում (2021) գլխավոր հերոսուհու՝ Սամիրա Բախշիի կերպարը մարմնավորելու շնորհիվ:

## Անձնական կյանք
2020 թվականին Ազադիվարն ամուսնացել է դերասան Մեհդի Փաքդելի հետ:

## Ֆիլմագրություն
### Կինո

### Համացանց

### Երաժշտական տեսահոլովակ

## Մրցանակներ և առաջադրումներ

## Ծանոթագրություններ

## Արտաքին հղումներ
* 

Կատեգորիա:Իրանցի դերասանուհիներ
Իրմա ֆոն Կուբե

**Իրմգարդ «Իրմա» ֆոն Կուբե** (), գերմանացի սցենարիստ, դերասանուհի և ռեժիսոր։ Առաջադրվել է «Օսկար» մրցանակին (1949) «Լավագույն ադապտացված սցենար» անվանակարգում, «Ջոնի Բելինդա» (1948)։

## Կենսագրություն
Ծնվել է 1899 թվականի դեկտեմբերի 26-ին Հաննովերում։ Գուստավ Կուբեի (1873-1931) առաջին ամուսնությունից ծնված դուստրն է։ Նրա հայրը՝ ժառանգական գերմանացի ազնվականը, որը սերում էր գերմանացի խաչակիրներից, որոնք հաստատվել էին Լիվոնիայում 13-րդ դարի սկզբին, խորհրդային արվեստաբան, Էրմիտաժի համադրող Ալֆրեդ Նիկոլաևիչ Կուբեի և գեներալ-լեյտենանտ Յուլիուս Մաքսիմիլիանովիչ ֆոն Կուբեի զարմիկն էր։

Սկսել է կարիերան որպես 1930-ականների գերմանական ֆիլմերի դերասանուհի և սցենարիստ։ 1928 թվականից սկսած գրել է սցենարներ, հիմանականում կատակերգություններ, երբեմն էլ՝ դրամատիկական։ Մի քանի անգամ աշխատել է Լիտվակի հետ։

Ամուսնացած է եղել դերասան Էրվին Կալզերի հետ, մինչև 1958 թվականի մարտի 26-ի նրա մահը։ Զույգը լքել է Գերմանիան 1933 թվականին՝ նացիոնալ-սոցիալիստների իշխանության գալուց հետո։ Սկզբում նրանք ապրում էին Շվեյցարիայում, որտեղ նա համագործակցում էր Լիտվակի հետ, ստեղծելով Մայլերինգ ֆիլմը։

1938 թվականին նա ընդունեց Մետրո-Գոլդուին-Մայեր ղեկավար Լուի Բ. Մայերի Հոլիվուդի հրավերը և տեղափոխվեց Միացյալ Նահանգներ: Նա լավ սցենարիստի համբավ ձեռք բերեց՝ գրելով մի քանի սցենար առանց վերագրման, իսկ 1949 թվականին Ալեն Վինսենթի հետ «Ջոնի Բելինդա» ֆիլմի համար առաջադրվեց Օսկարի՝ «Լավագույն ադապտացված սցենար» անվանակարգում։ Նրա ֆիլմերից են նաև «Նրանց պետք է երաժշտություն» (1939թ.) և «Սիրո երգը» (1947թ.), որտեղ գլխավոր դերակատարներն են Քեթրին Հեփբըրն, Փոլ Հենրեյդը և Ռոբերտ Ուոքերը։ Նա նաև նկարահանել է «Հինգ քաղաքների հեքիաթը» (1951) իտալա-բրիտանական համատեղ մարդաբանական ֆիլմի հինգ հատվածներից մեկը։

Մահացել է 1977 թվականի հուլիսի 25-ին Լոս-Անջելեսում։

## Ծանոթագրություններ

Կատեգորիա:Գերմանացի կինոդերասանուհիներ
Կատեգորիա:Գերմանացի սցենարիստներ
Հուատ Ախմետով

**Հուատ Դյուսենի Ախմետով** ()՝ ռուս կինոդերասան, կինոռեժիսոր և սցենարիստ։

## Կենսագրություն
1993 թվականին ավարտել է Ռուսաստանի կինեմատոգրաֆիայի կոմիտեի սցենարիստների և ռեժիսորների բարձրագույն կուրսերի գեղարվեստական ֆիլմերի ռեժիսոր-բեմադրիչների բաժինը, կուրսավար՝ Գենադի Պոլոկան։

Աշխատել է որպես տեսահոլովակի ռեժիսոր։

Ռուսաստանի կինեմատոգրաֆիստների միության անդամ: Ռուսաստանի կինոռեժիսորների գիլդիայի անդամ:

## Պարգևներ
* 2002 թվական՝ «Գեղարվեստական ​​լուծման համար» դիպլոմ «Всполохи-2002» հեռուստատեսային փառատոնից (Արխանգելսկ)․
* Մոսկվայի մասին VIII ամենամյա կինոփառատոնի «Բրոնզե Պեգաս» մրցանակ (Մոսկվա)
* 2006 թվական՝ մուսուլմանական ֆիլմերի միջազգային փառատոն («Տափաստանային Էքսպրես» ֆիլմ)․
* Վեսուլում (Ֆրանսիա) Միջազգային կինոյի 12-րդ փառատոնի հանդիսատեսի մրցանակը.
* «Ոսկե Մինբար» մրցանակ լավագույն գեղարվեստական ​​ֆիլմի սցենարի համար․
* Ռուսաստանի կինոակումբների դաշնության հատուկ մրցանակ և դիպլոմ («Մարդ-քամի» ֆիլմը)․
* XV ռուսական կինոփառատոն «Պատուհան դեպի Եվրոպա» («Մարդ-քամի» ֆիլմ)․
* Սավվա Կուլիշի անվան մրցանակ «Ստեղծագործական որոնման համար»:
* 2007 թվական՝ Մոնրեալի 31-րդ միջազգային կինոփառատոնի ժյուրիի հատուկ մրցանակ («Մարդ-քամի» ֆիլմը)։

## Ֆիլմագրություն
### Դերասան

* 1999 թվական՝ Երկինքը ադամանդներով՝ մաֆիոզ

### Ռեժիսոր
* 2002 թվական՝ Մերկ բնություն
* 2003 թվական՝ Ուղևոր առանց ուղեբեռի
* 2006 թվական՝ Մարդ-քամի
* 2007 թվական՝ Ֆորպոստ (տիտրերում նշված չէ)
* 2007 թվական՝ Ծուղակ
* 2009 թվական՝ Գայլի հետք
* 2010 թվական՝ Ճանապարհային ոստիկաններ
* 2017 թվական՝ Արուախ (Լանջի վերևում գտնվող ճյուղերի ստվերում)

### Սցենարիստ
* 1996 թվական՝ Սրճարան «Ելակ»,
* 2001 թվական՝ Մերկ բնություն,
* 2005 թվական՝ Տափաստանային էքսպրես,
* 2006 թվական՝ Մարդ-քամի,
* 2009 թվական՝ Գայլի հետք,
* 2017 թվական՝ Արուախ (Լանջի վերևում գտնվող ճյուղերի ստվերում) (համատեղ Օ. Ագիշևի հետ)։

## Անձնական կյանք
* Կինը՝ դերասանուհի Գյուլնարա Աբդուլաևնա Դուսմատովան։ Ունեն մեկ դուստր՝ Ալեքսանդրիան։

## Ծանոթագրություններ


## Արտաքին հղումներ
* Профиль на сайте КиноПоиск

Կատեգորիա:Ռուս դերասաններ
Կատեգորիա:Ռուս կինոռեժիսորներ
Կատեգորիա:Ռուս սցենարիստներ
Կատեգորիա:Սցենարիստների և ռեժիսորների բարձրագույն դասընթացների շրջանավարտներ
Շաբանա Մահմուդ

**Շաբանա Մահմուդ** (, , ), բրիտանացի քաղաքական գործիչ, Լեյբորիստական կուսակցության անդամ, լորդ կանցլեր և Մեծ Բրիտանիայի արդարադատության նախարար 2024 թվականի հուլիսի 5-ից։ Հարիեթ Հարմանի (2015) և Քիր Սթարմերի (2021-2024) ստվերային կաբինետների անդամ:

## Կենսագրություն
Պակիստանի կողմից վերահսկվող Քաշմիրի հատվածից սերվածի դուստրը, որը Բիրմինգհեմում ղեկավարում էր Լեյբորիստական կուսակցության տեղական մասնաճյուղը: Ծնվել է իր երկվորյակ եղբոր հետ Բիրմինգհեմում, 1981-1986 թվականներին ընտանիքի հետ ապրել է Էթ-Թայֆ քաղաքում (Սաուդյան Արաբիա), որտեղ աշխատել է հայրը:

Սովորել է Բիրմինգհեմի տեղական դպրոցներում, ավարտել է Օքսֆորդի համալսարանը, որտեղ սովորել է Իրավագիտություն և մասնակցել է ազգային փոքրամասնությունների համար համալսարանի հասանելիության ընդլայնման ծրագրերին: Անցել է բարիստերների վերապատրաստման դասընթաց Լոնդոնի քաղաքային համալսարանի Իրավունքի դպրոցում և մասնագիտորեն զբաղվել է փաստաբանական պրակտիկայով: 2010 թվականին ընտրվել է Համայնքների պալատ՝ դառնալով առաջին մուսուլման կինը պատգամավորների շրջանում:

2010 թվականին նշանակվել է ներքին գործերի ստվերային կրտսեր նախարար, 2011 թվականին դարձել է ձեռներեցության, նորարարության և մասնագիտական պատրաստվածության ստվերային կրտսեր նախարար, 2015 թվականի մայիսին՝ Գանձապետարանի ստվերային գլխավոր քարտուղար։ 2015 թվականի սեպտեմբերին դուրս է եկել Լեյբորիստական ստվերային կառավարությունից՝ կուսակցության առաջնորդ Ջերեմի Քորբինի ընտրվելուց հետո:

2021 թվականի մայիսի 6-ին տեղի ունեցան տեղական ընտրություններ, Ինչպես նաև Համայնքների պալատի լրացուցիչ ընտրություններ Հարթլփուլ քաղաքի ընտրատարածքից, որոնք լեյբորիստներին պարտություններ բերեցին, թեև Հարթլփուլը նրանք վերահսկում էին 1974 թվականից: Մի քանի օր անց Շաբանա Մահմուդը նշանակվեց որպես Լեյբորիստական ընտրարշավների ազգային համակարգող Քիր Սթարմերի ստվերային գրասենյակում:

2022 թվականի մայիսի 5-ին Լոնդոնում, Ուելսում և Շոտլանդիայում տեղի ունեցան տեղական ընտրություններ, որոնց արդյունքում Լեյբորիստական կուսակցության կողմից վերահսկվող տեղական խորհուրդների թիվը փոքր-ինչ ավելացավ:

2023 թվականի մայիսի 4-ին Անգլիայում տեղական հերթական ընտրությունների արդյունքում լեյբորիստները 2002 թվականից ի վեր առաջին անգամ ստացել են տեղական խորհուրդներում պատգամավորական մանդատների մեծամասնությունը:

2023 թվականի սեպտեմբերի 4-ին Շաբանա Մահմուդը դարձավ արդարադատության ստվերային նախարար:

2024 թվականի հուլիսի 5-ին ստացել է արդարադատության նախարարի պորտֆելը Սթարմերի Լեյբորիստական կառավարությունում, որը ձևավորվել է խորհրդարանական ընտրություններում պահպանողականների պարտությունից հետո:

## Ծանոթագրություններ

## Արտաքին հղումներ
* 
 
Կատեգորիա:Մեծ Բրիտանիայի կին քաղաքական գործիչներ
Կատեգորիա:Արդարադատության կին նախարարներ
Կատեգորիա:Օքսֆորդի համալսարանի շրջանավարտներ
Մանգյոնդե

** Մանգյոնդե** (, ճապոնական իշխանության ժամանակ՝ Մանկեյդայ), Փհենյանից 12 կմ հարավ-արևմուտքում գտնվող փոքր բնակավայր (գյուղ)։ Վարչականորեն մտնում է Փհենյան նահանգի կազմի մեջ։ Գյուղի անվանումը կազմված է «տասը հազար» (*ման*), «բնապատկեր» (*գյոն*), «կանաչ բլուր» (*դե*) տարրերից, և կապված է Տեդոգան գետի տեղի բլուրներից տեսարանների հետ։
մինի|220x220փքս|Կիմ Իլ Սոնգի տուն-թանգարանը։
մինի|Կիմ Իլ Սոնգի հարազատ տան ներքին տեսքը

## Պատմություն
Մանգյոնդեն ողջ աշխարհում հայտնի է որպես Կիմ Իլ Սոնգի հարազատ գյուղը։ Այստեղ նա անց է կացրել իր կյանքի առաջին ութ տարիները։ Ներկայիս ԿԺԴՀ Մանգյոնդեն համարվում է քաղաքական ուխտագնացության համար բոլորի կողմից ամենասիրված վայրը։ Տունը, որտեղ ծնվել է Կիմ Իլ Սոնգը, դարձել է թանգարան։

Թանգարանի նմուշների մեջ ներկայացված են Կիմ Իլ Սոնգի թանքամանը և գրասեղանը։ Տնից ոչ հեռու գտնվում է ջրհորը, որի ջուրը մանկության ժամանակ խմել է Կիմ Իլ Սոնգը։

Մանգյոնդեի ամենաբարձր թաղամասում տեղակայված է տաղավարով դիտորդական հրապարակ, որտեղից բացվում է Փհենյանի բնապատկերը։ 1982 թվականին այստեղ բացվել է մշակույթի ու աշխատավորների հանգստի այգի։ Մոտակայքում տեղակայված է Մանգյոնդեսյան հեղափոխական ուսումնարանը։

## Մշակույթում արտացոլում
Հայրենասիրական երիտասարդական «Միրյոնայի կլոր լուսին» երգի մեջ հիշատակվում է Մանգյոնդեն։ Մանգյոնդեսյան հեղափոխական ուսումնարանում երգվում է «Երկու ծառ» երգի մեջ։ Մանգյոնդեն Կիմ Իլ Սոնգի պատկերի հետ պատկերված են եղել 100, 1000, 5000 վոն թղթադրամների վրա՝ ներառյալ մինչև 2009 թվականը։

2016 թվականի ապրիլին Փհենյանում տեղի ունեցավ 70-ական և 80-ական թվականների Կիմ Իլ Սոնգին նվիրված նկարները։ Դրանց թվում էին «Մանգոյնդեն նախագահ Կիմ Իլ Սոնգի ծննդավայր» և «Մանգյոնդեն գարնանը» նկարները։

## Ծանոթագրություններ

## Աղբյուներ և գրականություն
* Журналы: «Корея», «Корея сегодня»
* А. К. Северяйнен (Кулешов). «Мангендэ ты моя, Мангендэ». Изд-во «Экзотика», Петрозаводск, 1990

Կատեգորիա:Հյուսիսային Կորեա
Կատեգորիա:Հյուսիսային Կորեայի պատմություն
Կատեգորիա:Հյուսիսային Կորեայի քաղաքներ
Տարանտուլ միգամածություն

**NGC 2070** (այլ նշում՝ **ESO 57-EN6**), Ոսկե Ձկան համաստեղության մեջ գտնվող արտաճառագայթող միգամածություն: Հայտնի է նաև **«Տարանտուլ»** և **30 Ոսկե Ձկնիկ** անվանումներով։

## Բնութագիր
Միգամածությունը պատկանում է Ծիր Կաթինի Մագելանի Մեծ Ամպ գալակտիկա-արբանյակին։ Այն իոնացված ջրածնի հսկայական տարածք է, որտեղ տեղի են ունենում աստղերի ակտիվ ձևավորման գործընթացներ:

Այս օբյեկտը մտնում է «Նոր ընդհանուր կատալոգի» խմբագրության մեջ թվարկվածների շարքի մեջ։

[left|250px|thumb|«Տարանտուլ» միգամածությունը, որը նկարահանվել է [Ջեյմս Ուեբ (աստղադիտակ)|Ջեյմս Ուեբ աստղադիտակով, MIRI միջին ինֆրակարմիր դիապազոնում:]]Միգամածության հսկայական աստղերը ճառագայթման հզոր աղբյուրներ են, որոնք միջաստեղային գազից և փոշուց դուրս են մղում հսկայական պղպջակներ: Աստղերից մի քանիսը պայթել են որպես գերնոր աստղեր, որի արդյունքում պղպջակները լուսավորվել են ռենտգենյան ճառագայթներով:

Միգամածության կենտրոնում գտնվում է R136 փոքր աստղային կուտակումը, որը գտնվում է երեք պղպջակների սահմանակետում։ Այս աստղերը աստղերի ձևավորման պրոցեսների արդյունք են և նրանց տարիքը գնահատվում է մոտավորապես երկու միլիոն տարի: Բացի այդ, միգամածությունը պարունակում է 196 արեգակնային զանգված ունեցող գերզանգված R136a1 աստղը։

Միգամածության եզրի երկայնքով կան համեմատաբար երիտասարդ գնդաձև աստղային կուտակումներ, ինչպես նաև երիտասարդ աստղերի խմբավորումներ, որոնք գերհամախմբման կազմի մեջ են:

2022 թվականի սեպտեմբերին աստղագետները ՆԱՍԱ-ի Ջեյմս Ուեբ տիեզերական աստղադիտակի վրա երեք ինֆրակարմիր գործիք են ուղարկել՝ միգամածությունը ուսումնասիրելու համար: Արդյունքում հազարավոր երիտասարդ և դեռևս ձևավորվող աստղեր են նկատվել, որոնցից շատերն առաջին անգամ են հայտնաբերվել։

## Նկարազարդում

Պատկեր:Grand_star-forming_region_R136_in_NGC_2070_(captured_by_the_Hubble_Space_Telescope).jpg| R136 պատկերը, որը արվել է «Հաբլ» հեռադիտակի օգնությամբ։ 
Պատկեր:Runaway_star_speeding_from_30_Doradus.jpg|«Փախչող աստղ»
Պատկեր:Close_Encounter_with_the_Tarantula.jpg|Կուտակման մի մաս՝ լուսանկարված բարձր հստակությամբ։
Պատկեր:Dorado_IAU.svg|Տեղադրությունը երկնքում (կանաչ քառակուսի)


## Ծանոթագրություններ

## Արտաքին հղումներ
* Информация на английском и французском из оригинального «Нового общего каталога»
* Информация из Пересмотренного «Нового общего каталога»
* VizieR
* NASA/IPAC Extragalactic Database
* Список публикаций, посвящённых NGC }
Համգյոն

**Համգյոն** (), լեռնաշղթա ԿԺԴՀ հյուսիս-արևելյան մերձափնյա հատվածում երկրի ամենաբարձր ու զանգվածային Հյուսիսկոերական լեռնային համակարգում։ Ձգվում է հյուսիս-արևելքից դեպի հարավ-արևմուտք Ճապոնական ծովի երկանքով։ Հյուսիսում հարակից է Տումանգան (Տումեն) գետի հովտին, որը համարվում է ԿԺԴՀ և Ռուսաստանի միջև սահմանը։ Բարձրությունը ծովի մակարդակից բարձր է մինչև 2540 մետր։ Բարձր լեռնային գոտու միջին բարձրությունը 2000 մետր է, իսկ Տումանգան գետի մոտակայքում՝ մինչև 1000 մետր։

Լեռան լանջերը բավականին մասնատված են, առավել բարձր հատվածներն կրում են սառցե դարաշրջանի հետքերը։

Հյուսիս-արևմուտքում Համգյոն լեռնաշղթան աստիճանաբար իջնում է  ընդարձակ բազալտե սարահարթի (բարձրավանդակ), որը Կորեայի ու Չինաստանի տարածքում զբաղեցնում է 45 հազար կմ² մակերես։ Պեկտուն երկրի՝ անտառային ռեսուրսի ամենահարուստ շրջանն է։

Հարավ-արևմուտքում շարունակվում է  լեռնաշղթան։ Փուջոլյոն լեռնաշղթայից դեպի հյուսիս՝ արևելքում լայնակի Պեկտու () և արևմուտքում  (Սահմանային, 2184 մ, քաղաք Նաննիմսան) լեռնաշղթաների միջև գտնվում է  սարահարթը։

## Ծանոթագրություններ
Սկորդալիա

**Սկորդալիա** () կամ ալիադա (), հունական սոուս՝ թանձր խյուսի տեսքով, որը պատրաստվում է կարտոֆիլով, ձիթապտղի յուղով համեմված չորահացով, սխտորով, ընկույզով, համեմունքներով, երբեմն՝ սպիտակ գինու քացախի հավելումով։ Սկորդալիան հունական խոհանոցում մատուցվում է որպես խյուսային ճաշալրաց` տապակած խեկի կամ ձողաձկի համար։

## Պատրաստման եղանակ
Եփած կարտոֆիլը կամ թրջած հնացած հացը հունցում են, ավելացնում աղով համեմված քերած սխտոր և աստիճանաբար ձիթապտղի յուղ ավելացնելով՝ սկորդալիան տրումում են, մինչև մածուցիկ զանգված ստանան։

## Ավանդույթ
Սկորդալիան սոուս է, որն ավանդաբար պատրաստվում է Մեծ Պասի ժամանակ՝ Ավետման տոնին: Այդ օրը ծոմ պահողներին թույլատրվում է ձուկ ուտել։ Ավանդաբար սոուսը մատուցում են տապակած ձողաձկան հետ։

## Տես նաև
* Սկորդոլիա` ընկույզից և սխտորից պատրաստված սոուս ռումինա-մոլդովական խոհանոցում։
* Ալյատա` սխտորի սոուս և համեմունք է իտալական և հին հռոմեական խոհանոցում:

## Գրականություն
* Домашние соусы. Кетчуп, аджика и другие. Доброва Е. В. ISBN 978-5-386-07091-5
* Regional Greek Cooking. Dean Karayanis, Catherine Karayanis. ISBN 978-0-7818-1146-0
* Ikaria: Lessons on Food, Life, and Longevity from the Greek Island Where People Forget to Die. Diane Kochilas. ISBN 978-1-62336-296-6

## Ծանոթագրություններ


## Արտաքին հղումներ
* Traditional Greek Potato and Garlic dip

Կատեգորիա:Կարտոֆիլով ուտեստներ
Կատեգորիա:Հունական խոհանոց
Կատեգորիա:Նախուտեստներ
Կատեգորիա:Ուտեստներ այբբենական կարգով
Կատեգորիա:Սոուսներ
Վեցերորդ գլուխ (Ամերիկյան սարսափ պատմություն)

**«Վեցերորդ գլուխը»** (), «Ամերիկյան սարսափ պատմություն» անթոլոգիա հեռուստասերիալի վեցերորդ եթերաշրջանի (Ռոանոկ) չորրոդ սերիան է, որի պրեմիերան կայացել է 2016 թվականի հոկտեմբերի 19-ին FX հեռուստաալիքով։ Սցենարի հեղինակն է Նեդ Մարթելը, իսկ ռեժիսորը Անջելա Բասեթն է։

## Սյուժե
Շելբիի և Մեթի կյանքի պատմությունը վերածվում է «Իմ սարսափը Ռոանոկում» բարձր ռեյտինգային հաղորդման, որը իր ավարտին հավաքել էր ավելի քան 23 միլիոն դիտում։ Հաղորդման գործադիր պրոդյուսեր Սիդնի Ահարոն Ջեյմսը, ցանկանալով օգտվել նախագծի հաջողությունից, մշակում է երկրորդ եթերաշրջանը, որը կոչվում է «Վերադարձ դեպի Ռոանոկ. Երեք օր դժոխքում»։ Սիդնին պլանավորում է իրական հերոսներին և նրանց մարմնավորած դերասաններին բերել Ռոանոկի տուն, որտեղ նրանք կապրեն երեք օր՝ Արյունոտ լուսնի ժամանակ։ Ավելի ուշ պարզվում է, որ Սիդնին իրականում ցանկանում է ապացուցել, որ Մեթյուի իրական սպանողը Լինն է։

«Վերադարձ դեպի Ռոանոկ»-ի նկարահանումներին պատրաստվելու ժամանակ բազմաթիվ դժբախտ դեպքեր են տեղի ունենում նկարահանող անձնակազմի հետ, որոնք իրենց բնույթով շատ նման էին Միլերների պատմություններին։ Սիդնին ստիպված է դատական որոշում ստանալ, ըստ որի Ագնես Ուինստեդին արգելվում է մոտենալ նկարահանման տարածքին՝ կատարված դեպքերը կապելով Թոմասինին մարմնավորած դերասանուհու հետ։ Ագնեսը նկարահանումներից հետո խելագարվել էր և այլևս դուրս չէր եկել Թոմասինի դերից. նրա կերպարանքով հարձակվել էր զբոսաշրջիկների վրա։ Ագնեսը հեռացել էր Լոս Անջելեսից և բնակություն հաստատել Ռոանոկում։ Դատարանի որոշման մասին իմանալուց հետո նա հարձակվում է Սիդնիի վրա՝ խոստանալով վրեժ լուծել։

Երբ հաղորդման մասնակիցները գալիս են, Սիդնին նրանց անընդհատ տեսաձայնագրող հեռախոսներ է բաժանում, որոնց միջոցով նրանք պետք է նկարեն իրենց առօրյան։ Սիդնիի հեռանալուց հետո մասնակիցների մեջ լարվածությունը սրվում է, քանի որ հերոսներին մարմնավորող դերասանները չեն հավատում պատմության իրականությանը։ Բրիտանացի դերասանուհի Օդրի Թինդալը, ով ի սկզբանե մարմնավորել է Շելբիին, ենթարկվում է Խոզագլուխ մարդու հարձակմանը։ Նրա ամուսինը՝ Ռորի Մոնահանը, ով մարմնավորել էր Էդվարդ Ֆիլիպ Մոտին, սպանվում է երկու բուժքույրերի ուրվականների կողմից։

Ռորիին փնտրելու ընթացքում Մեթը հայտնաբերում է, որ պատի վրա գրված «Սպանություն» բառը թարմացել է՝ եզրահանգելով, որ Ռորին արդեն մահացած է։

Հաղորդման ավարտին նշվում է, որ նկարահանման երեք օրերի ընթացքում բոլորը սպանվել են, բացի մեկից։ Հաղորդումը երբեք եթեր չի հեռարձակվել, իսկ հեռարձակվող նյութերը հավաքվել են գտնված տեսախցիկներից։

## Արձագանք
«Վեցերորդ գլուխը» հերառձակման առաջին օրը դիտել են շուրջ 2,48 միլիոն մարդ, այն ստացել է  1,6 վարկանիշ 18-49 տարեկանների շրջանակում։

Էպիզոդը դրական արձագանք է ստացել Rotten Tomatoes-ում ստանալով 93% հավանության վարկանիշ՝ հիմնված 15 կարծիքների վրա՝ հավաքելով 8,7/10 միջին գնահատական:

## Ծանոթագրություններ
Լոնդոն-Կալկաթա ավտոբուսի երթուղի

**Լոնդոն-Կալկաթա ավտոբուսի երթուղի** (), աշխարհում ավտոբուսի ամենաերկար  երթուղին։ Երթուղին սկսել է գործել 1957 թվականին՝ ավտոբուսը Լոնդոնից ուղևորվել է Հնդկաստան Բելգիայի, Հարավսլավիայի և Հյուսիսարևմտյան Հնդկաստանի  տարածքով։ Երթուղին հայտնի է նաև որպես Հիպիների երթուղի: Ավտոբուսը Լոնդոնից Կալկաթա հասնելու համար պահանջվել է մոտ 50 օր։ Ճանապարհորդությունը կազմել է ավելի քան 16․000 կմ: Այն գործել է մինչև 1976 թվականը։ Միակողմանի ուղևորության արժեքը 1957 թվականին կազմել է 85 ֆունտ (£2,589 համարժեքը 2023 թվականի դրությամբ) և 145 ֆունտ ստեռլինգ՝ 1973 թվականին (£2,215 համարժեքը 2023 թվականին): Գումարը ներառել է սնունդ, ճանապարհորդություն և կացարան:

## Երթուղի
Ավտոբուսային ծառայությունը շահագործում էր «Ալբերտ Թրավել» ընկերությունը:  Առաջին ճամփորդությունը մեկնարկել է Լոնդոնից 1957 թվականի ապրիլի 15-ին։ Առաջին երթուղին Կալկաթա է հասել հունիսի 5-ին՝ մեկնարկից 50 օր անց։ Իր ճանապարհորդության ընթացքում ավտոբուսը ելնելով Անգլիայից մտել է Բելգիա, իսկ այնտեղից Արևմտյան Գերմանիայի, Ավստրիայի, Հարավսլավիայի, Բուլղարիայի, Թուրքիայի, Իրանի, Աֆղանստանի, Պակիստանի և Հյուսիսարևմտյան Հնդկաստանի միջով հասել է Հնդկաստան: Հնդկաստան մտնելուց հետո այն անցնելով Նյու Դելիի, Ագրայի, Ալլահաբադի և Բանարասի միջով ի վերջո հասել է Կալկաթա։

## Հարմարություններ ավտոբուսում
Ուղևորությունը հագեցած է եղել ընթերցանության հարմարություններով, բոլոր ուղևորների համար առանձին քնելու համար նախատեսված մահճակալներով, օդափոխիչով․ ջեռուցիչներով և խոհանոցով: Ավտոբուսի վերին տախտակամածի վրա դիտահարթակ է եղել։ Ճամփորդությունը ավելի շատ նման է եղել շրջագայության, քան պարզապես ճամփորդության: Ավտոբուսը տրամադրել է ռադիո և երաժշտական համակարգ երեկույթների համար։ Հնարավորություն է տրվել ժամանակ անցկացնել Հնդկաստանի զբոսաշրջային վայրերում, ներառյալ Բանարասը և Թաջ Մահալը Յամունայի ափին: Հնարավորություն է տրվել գնումներ կատարել Թեհրանում, Զալցբուրգում, Քաբուլում, Ստամբուլում և Վիեննայում:

## Հետագա պատմություն
Մի քանի տարի անց ավտոբուսը վթարի է ենթարկվել և դարձել անօգտագործելի։ Ավելի ուշ ավտոբուսը գնել է բրիտանացի ճանապարհորդ Էնդի Ստյուարտը։ Նա վերակառուցել է այն որպես երկհարկանի շարժական տուն: Երկհարկանի ավտոբուսը վերանվանվել է *Ալբերտ* և 1968 թվականի հոկտեմբերի 8-ին Սիդնեյից Հնդկաստանով մեկնել է Լոնդոն։ Ավտոբուսը Լոնդոն հասնելու համար պահանջվել է մոտ 132 օր։ Albert Tours  ընկերությունը հիմնված է եղել Անգլիայում և Ավստրալիայում և գործել է Լոնդոն-Կալկաթա-Լոնդոն և Լոնդոն-Կալկաթա-Սիդնեյ երթուղիներով: 

Ավտոբուսը Իրանի տարածքով հասել է Հնդկաստան, այնուհետև Բիրմայով, Թաիլանդով և Մալայզիայով մեկնել է Սինգապուր: Սինգապուրից ավտոբուսը նավով փոխադրվել է Ավստրալիայի Փերթ, իսկ այնտեղից երթևեկել Սիդնեյ։ Լոնդոնից Կալկաթա այս ծառայության վճարը 145 ֆունտ է եղե;: Ծառայությունը նախկինի պես ուներ բոլոր ժամանակակից հարմարությունները։ Ավտոբուսային հաղորդակցությունը դադարեցվել է 1976 թվականին իրանական հեղափոխությանը նախորդած քաղաքական պայմանների և Պակիստանի և Հնդկաստանի միջև լարվածության աճի պատճառով: Ալբերտ Տուրսը կատարել է մոտ 15 ուղևորություն Կալկաթայից Լոնդոն և կրկին Լոնդոնից Սիդնեյ, մինչև ծառայության ավարտը:

## Ծանոթագրություններ

Կատեգորիա:1957 հիմնադրումներ
Կատեգորիա:Զբոսաշրջություն
Կատեգորիա:Մեծ Բրիտանիայի տրանսպորտ
Կատեգորիա:Միջազգային տրանսպորտ
Բանաստեղծների դամբարան

**Բանաստեղծների դամբարան** (), իրանցի և ադրբեջանցի բանաստեղծների, միստիկների և հայտնի մարդկանց դամբարան Իրանի Թավրիզ քաղաքի Սուրխաբ թաղամասի կենտրոնում։ Դամբարանի ժամանակակից շենքը կառուցել է Դոլաթշահի Թահմասեբը, երբ Արևելյան Ադրբեջան նահանգի արվեստի և մշակույթի քարտուղարն էր։ Շենքը նախագծել է Ղոլամռեզա Ֆարզանմեհրը, շինարարությունն սկսվել է 1972 թվականին և ավարտվել 1982 թվականին։ 2015-2016 թվականներին Թավրիզի քաղաքապետարանը մեկնարկել է նոր պարիսպների կառուցման ծրագիրը։

## Նկարագրություն
Դամբարանը գտնվում է գետնի տակ, շինության վերին մասը կառուցվել է մոդեռնիստական ​​ոճով։ Դամբարանի վերին մասում գմբեթ է եղել, որը երկրաշարժից ավերվել է։ Տապանաքարերը ստորգետնյա են, բանաստեղծների դիմանկարները խճանկարների տեսքով են, հաճախ հնչում է երաժշտություն և պոեզիա։
Դամբարանի հիմնադրման ստույգ տարեթիվն անհայտ է, սակայն դամբարանն առաջին անգամ հիշատակել է միջնադարյան պատմաբան Համդալլահ Մուստավֆին իր «Նոջատ օլ-Ղոլուբ» աշխատությունում: Նա նշում էր, որ այն գտնվում էր Թավրիզի Սուրխաբ թաղամասում։ 1970-ական թվականներից փորձեր են արվել վերանորոգել գերեզմանատան տարածքը։ Որոշ աշխատանքներ իրականացվել են օրինակ՝ տեղում նոր խորհրդանշական շենքի կառուցումը։ 

Այս համալիրում թաղված առաջին բանաստեղծը Ասադի Թուսին էր (999-1072), իսկ ներկայիս հուշարձանը հատուկ հարգանքի տուրք է մատուցում բանաստեղծ Շահրիարին, որի գերեզմանը գտնվում է համալիրի կենտրոնում՝ 30 մետր բարձրության վրա: Համալիրը նաև հիշատակում է ավելի քան 400 այլ անվանի մարդկանց, որոնց գերեզմանները անհետացել են տարբեր տարիներին տեղի ունեցած երկրաշարժերի հետևանքով։

## Նշանավոր անձինք
* Ասադի Թուսի (999–1072), բանաստեղծ
* Քաթրան Թավրիզի (1009–1072), բանաստեղծ
* Անվարի Աբիվարդի (1126–1189), բանաստեղծ
* Խաքանի Շիրվանի (1122–1190), բանաստեղծ
* Զահիր-ալ-Դին Ֆարյաբի (մահ. 1202), բանաստեղծ
* Զուլֆաքար Շիրվանի (մահ. 1290), բանաստեղծ
* Հումամ-ի Թավրիզի (1238–1314), բանաստեղծ
* Ասսար Թավրիզի (1325–1390), բանաստեղծ
* Մաղրեբի Թավրիզի (1348–1406),բանաստեղծ
* Ազիզ խան Մոքրի (մահ. 1870), բանակի գեներալ
* Մոհամմադ-Հոսեյն Շահրիար (Շահրիար) (1906–1988), բանաստեղծ
* Մահմուդ Մելմասի (Ազարմ) (1917–1991), բանաստեղծ
* Ազիզ Դովլաթաբադի (Դարվիշ) (1922–2009), բանաստեղծ

## Պատկերասրահ

Tabriz,_Iran_2013_(31)_(15002673356).jpg|
LostFile JPG 9296960.jpg|
Maqbaratoshoara.jpg|
Shariyar tomb.jpg|
Tabriz Poets Tomb4.jpg|
Tabriz Poets Tomb5.jpg|


## Ծանոթագրություններ

## Արտաքին հղումներ
* Արևելյան Ադրբեջան նահանգի մշակույթի նախարարության պաշտոնական կայք
*Poets’ Mausoleum

Կատեգորիա:Դամբարաններ
Կատեգորիա:Իրանական ճարտարապետություն
Կատեգորիա:Իրանի շենքեր և կառույցներ
Դիպլես

**Դիպլես** կամ տիպլես () հունական աղանդեր, ծագումով Պելոպոնեսից, պատրաստված է բարակ խմորաբլիթներով: Հիշեցնում է խուշուրահացի կամ ուկրաինական վերգունի, այն տարբերությամբ, որ չոր վիճակում չեն մատուցում, այլ թաթախում են են օշարակի կամ մեղրի մեջ։ Դիպլեսները հաճախ մատուցվում են հարսանիքների և ամանորյա խնջույքների ժամանակ։

## Պատրաստումը
Խմորի համար օգտագործվւմ է  ալյուր կամ սպիտակաձավար, ձու և նարնջի հյութ։ Խմորը բացում են երկար բարակ շերտերով, թխելուց հետո ընկղմում են տաք յուղի մեջ, ապա թաթախում շաքարավազի կամ մեղրի օշարակի մեջ։ Դիպլեսները կարող են ունենալ տարբեր ձևեր, որոնցից ամենատարածվածներն են թիթեռնիկները և պարույրները։

Պատրաստման մեկ այլ տարբերակում գործածում են մետաղյա կաղապար, որը թաթախված է հատուկ դիպլեսի խմորի մեջ: Խմորով կաղապարը իջեցնում են տաք բուսայուղի մեջ և թողնում մինչև  դիպլեսներն առանձնանան կաղապարից։ Այնուհետև ցողում են օշարակով և վրան ցանում են մանրացրած ընկույզ և դարչին։

## Ծանոթագրություններ

Կատեգորիա:Աղանդեր
Կատեգորիա:Հունական խոհանոց
Անատոլի Իոնով

**Անատոլի Սեմյոնովիչ Իոնով**, (), խորհրդային հոկեյիստ, կենտրոնական հարձակվող: Եղել է 1968 թվականի օլիմպիական չեմպիոն, 1965, 1966, 1968 թվականների աշխարհի և Եվրոպայի չեմպիոն: 1964-1966, 1968 և 1970 թվականներին եղել է ԽՍՀՄ չեմպիոն, 1958, 1967 և 1969 թվականին՝ երկրորդ մրցանակակիր թվականներին, իսկ 1959 թվականին՝ երրորդ մրցանակակիր։ ԽՍՀՄ առաջնություններում անցկացրել է մոտ 300 հանդիպում, խփել է 139 գոլ։ Օլիմպիական խաղերի և աշխարհի առաջնությունների շրջանակներում ԽՍՀՄ հավաքականի կազմում անցկացրել է 14 հանդիպում, խփել է 5 գոլ։ Եղել է ԽՍՀՄ սպորտի վաստակավոր վարպետ (1965), ԽՄԿԿ անդամ 1965 թվականից: Ավարտելով մարզական կարիերան և դառնալով մարզիչ՝ 1985-1998 թվականներին գլխավորել է «Կրիստալ» թիմը, 1998-2009 թվականներին եղել է թիմի նախագահը։

2014 թվականին ընդգրկվել է Հայրենական հոկեյի փառքի սրահում։

Թաղված է Էլեկտրոստալ քաղաքում։

## Ծանոթագրություններ

## Գրականություն
* Ионов Анатолий Семёнович // Олимпийская энциклопедия / Павлов С. П.. — М.: Советская энциклопедия, 1980. — 415 с.

## Արտաքին հղումներ
* Большая энциклопедия ЦСКА Статья — Ионов Анатолий Семенович
* Большая энциклопедия Хоккей. Статья — Ионов, Анатолий Семенович
* 
* Профайл на сайте databaseOlympics.com
* Один из «системы». Интервью с А. Ионовым. // «МК», 6 апреля 2010.
* Анатолий Ионов: «Пой, Шаляпин!» — сказал Тарасов". Интервью с А. Ионовым. // «Спорт-Экспресс», 31 октября 2014.
* Умер первый подмосковный олимпийский чемпион по хоккею Анатолий Ионов
Մուրադ Մեդելսի

**Մուրադ Մեդելսի**, (, ), Ալժիրի քաղաքական, պետական և դիվանագիտական գործիչ, առևտրի նախարար (1988–1989 և 1999–2001), ֆինանսների նախարար (2001–2002 և 2005–2007), Ալժիրի արտաքին գործերի նախարար (2007–2013)։

## Կենսագրություն
Տնտեսագիտություն է սովորել Ալժիրի համալսարանում։ 1970-1980 թվականներին աշխատել է մասնավոր հատվածում, հետագայում նշանակվել է առևտրի նախարարության գլխավոր քարտուղար։

1988-1989 թվականներին զբաղեցրել է առևտրի նախարարի պաշտոնը, իսկ 1990-1991 թվականներին եղել է ֆինանսների նախարարի տեղակալը։ 1999-2001 թվականներին կրկին աշխատել է որպես առևտրի նախարար, ապա 2001-2002 թվականներին ՝ որպես ֆինանսների նախարար։

2002 թվականից մինչև 2005 թվականի մայիսը եղել է Բութեֆլիկի նախագահի խորհրդական։ 2005 թվականի մայիսին նշանակվել է ֆինանսների նախարար և այդ պաշտոնում մնացել է մինչև 2007 թվականի հունիսի 4-ը:

## Ծանոթագրություններ

## Արտաքին հղումներ

Կատեգորիա:Արտաքին գործերի նախարարներ
Կատեգորիա:Քաղաքական գործիչներ
Բե Հյոն Սոն

**Բե Հյոն Սոն** () հարավկորեացի դերասան, ով աշխատում է Awesome ENT կեղծանունով։  Նա նկարահանվել է Կորեական «Սիրային երգացակ» վեբ սերիալում, «Արտասովոր՝ Դու» հեռուստասերիալում (2019), «Մեր բլյուզը» (2022) և «Ընտանիք՝ ընտրությամբ» (2024)։

## Կարիերա
### 2018: Դերասանական դեբյուտ
Հյոն Սոնը իր կարիերան սկսեց որպես դերասան և իր դեբյուտը կատարեց «Սիրային երգացանկ» վեբ սերիալում։ Նա նկարահանվել է մի քանի էպիզոդիկ դերերում այնպիսի ֆիլմերում, ինչպիսիք են «Աստվածային զայրույթ» (2019), «Ամենասովորական վեպը» (2019) և հեռուստասերիալներում, ինչպիսիք են «Ի՞նչ է պատահել քարտուղար Կիմին» (2018): Նա նկարահանվել է «Սիրային երգացանկ» սերիալի չորրորդ սեզոնում՝ կրկնելով իր դերը որպես Պակ Հա Նուլ և նրա գործընկեր Կիմ Սե Ռոն։ Նա նաև նկարահանվել է «Արտասովոր՝ Դու» (2019) դպրոցական ֆանտաստիկ դրամայում և քննադատների կողմից սիրված «Հիվանդանոցային ցուցակ» հեռուստասերիալում։ Նրա խաղացած ամենակարևոր դերերից մեկը եղել է «Մեր բլյուզը» դրամայում, որը դրական արձագանքներ է ստացել հանդիսատեսի կողմից։

## Ֆիլմագրություն
### Ֆիլմ

### Հոռուստասերիալներ

### Վեբ Սերիալներ

## Մրցանակներ և անվանակարգեր

## Ծանոթագրություններ

## Արտաքին հղումներ
*Bae Hyun-sung at Awesome ENT 
* 
* 

Կատեգորիա:Հարավկորեացի դերասաններ
Յուն Սան Հյոն

**Յուն Սան Հյոն** () HODU&U Entertainment ստուդիայի հարավկորեացի դերասան է։  Նրա դերասանական դեբյուտը տեղի է ունեցել «Թագուհու հովանու ներքո» հեռուստասերիալում։

## Վաղ կյանք
Յուն Սան Հյուն ծնվել է 2002 թվականին Հարավային Կորեայի Բուսան քաղաքում։  Նա սովորել է հումանիտար գիտությունների ավագ դպրոցում և ներկայումս սովորում է Դոնգուկի համալսարանի թատրոնի և կինոյի ֆակուլտետում: Նա ունի մեկ քույր: Հոր բիզնեսի պատճառով նրանք հաճախ տեղից տեղ էին տեղափոխվում։ Այնուհետև Յունը եկավ Սեուլ այն բանից հետո, երբ նրան դուր եկավ դերասանական ակադեմիան, որին հաճախում էր իր ավագ դպրոցի առաջին տարում:

## Ֆիլմագրություն
### Ֆիլմ

### Հեռուստասերիալներ

## Ծանոթագրություններ

## Արաքին հղումներ
* 
* 

Կատեգորիա:Հարավկորեացի դերասաններ